Päijät-Hämeen Säästöpankki

Päijät-Hämeen Säästöpankki oli vuoteen 1992 saakka toiminut Suomen Säästöpankkiin yhdistetty maakunnallinen säästöpankki. 1848 perustettuna se oli Suomen toinen maaseudulle Tenholan Säästöpankin (1847) jälkeen perustettu säästöpankki ja ensimmäinen suomenkielinen maaseudulle perustettu säästöpankki.

Historia

23. marraskuuta 1848 hyväksyttiin Ylä-Hollolan Kihlakunnan Säästökassan säännöt. Pyhäniemen kartanon omistaja, kapteeni Carl Dietlov Ammondt oli ehdottanut säästöpankin perustamista ja aloittanut pohjarahaston keräämisen. Muut perustamiseen osallistuneet olivat ylimetsänhoitaja Carl Johan Collin, maisteri Robert von Fieandt ja kruununvouti C. Vilkman.

Pankin toiminta alkoi vuoden 1849 alussa ja sen konttori sijaitsi Pyhäniemen kartanossa kolme vuosikymmentä. Pankki oli auki kaksi kertaa vuodessa juhannuksen aikoihin sekä joulun ja uudenvuoden välissä. Pankin asiakkaat kuuluivat pääasiassa palvelusväkeen, mutta myös talolliset ja torpparit tallettivat. Luotonhakijoiden pääosa kuului pienimpiä tiloja omistaneisiin talollisiin.

Vuonna 1863 pankin nimeksi muutettiin Hollolan-Kärkölän Säästöpankki. 1898 pankista tuli Hollolan Kunnan Säästöpankki, koska kärköläläiset tallettajat erosivat siitä ja perustivat Kärkölän Säästöpankin. Kärkölän Säästöpankki yhdistettiin vuonna 1987 takaisin Päijät-Hämeen Säästöpankkiin ja Kärkölässä oleva konttori vuonna 1993 Kansallis-Osake-Pankkiin.

 Nimi vuosi yhdistetty  Ylä-Hollolan Kihlakunnan Säästökassa   1848 Hollolan-Kärkölän Säästöpankki  1863 Hollolan Kunnan Säästöpankki  1898  Hollolan Säästöpankki  1923 1951 Nastolan Säästöpankki (perustettu 1881)  Suur-Lahden Säästöpankki http://www.lahdenmuseot.fi/kuka-mita-lahti/lahden-historia/talous/kaupan-ja-palveluiden-lahti/  1964  Salpausselän Säästöpankki  1967 1969 Kosken Säästöpankki (perustettu 1898)  1973 Asikkalan Säästöpankki (perustettu 1901) Päijät-Hämeen Säästöpankki  1986 1986 Lahden Säästöpankki (perustettu 1911)  1987 Kärkölän Säästöpankki (perustettu 1898)  1989 Artjärven Säästöpankki (perustettu 1904)  1989 Orimattilan Säästöpankki (perustettu 1876)  1989 Pukkilan Säästöpankki (perustettu 1913) Suomen Säästöpankki – SSP Oy, Päijät-Hämeen Säästöpankkialue   1992  Mukaan lisäksi Hartolan Säästöpankki ja Heinolan Säästöpankki

1992 muodostunut Suomen Säästöpankki – SSP Oy jaettiin vaikeuksien jatkuessa kilpailijapankeille. Sen ongelmaluotot Suomen pankkikriisin vuoksi siirrettiin Omaisuudenhoitoyhtiö Arsenal Oy:lle.

 Uusi pankki vuosi Suomen Säästöpankin toimipiste Kansallis-Osake-Pankki  1993  Päijät-Hämeen Säästöpankkialueen Hartolan konttori  Päijät-Hämeen Säästöpankkialueen Heinolan konttori   Päijät-Hämeen Säästöpankkialueen Heinolan maalaiskunnan konttori   Päijät-Hämeen Säästöpankkialueen Hämeen läänin Kosken konttori   Päijät-Hämeen Säästöpankkialueen Kärkölän konttori  Päijät-Hämeen Säästöpankkialueen Lahden keskustan konttori   Päijät-Hämeen Säästöpankkialueen Möysän konttori  Päijät-Hämeen Säästöpankkialueen Lahden yrityskonttori Päijät-Hämeen Osuuspankki  1993  Päijät-Hämeen Säästöpankkialueen Artjärven konttori  Päijät-Hämeen Säästöpankkialueen Hollolan konttori   Päijät-Hämeen Säästöpankkialueen Lahden Kulmalan konttori   Päijät-Hämeen Säästöpankkialueen Nastolan konttori   Päijät-Hämeen Säästöpankkialueen Pukkilan konttori Suomen Yhdyspankki  1993  Päijät-Hämeen Säästöpankkialueen Asikkalan konttori  Päijät-Hämeen Säästöpankkialueen Lahden Jalkarannan konttori   Päijät-Hämeen Säästöpankkialueen Lahden Keijutorin konttori   Päijät-Hämeen Säästöpankkialueen Lahden Mukkulan konttori   Päijät-Hämeen Säästöpankkialueen Orimattilan konttori

Päijät-Hämeen Säästöpankin toiminnan päättyessä Suomen Säästöpankki – SSP Oy:öön liittymisen seurauksena 1992 seuraavana vuonna sen konttorit jaettiin kaupalla Kansallis-Osake-Pankin, Päijät-Hämeen Osuuspankin ja Suomen Yhdyspankin kesken. 1995 Kansallis-Osake-Pankki yhdistettiin Suomen Yhdyspankkiin Merita Pankki -nimisenä, joka yhdistettiin 1997 ruotsalaiseen Nordeaan MeritaNordbankeniksi, josta tuli 2001 Nordea.

Päijät-Hämeessä Padasjoen Säästöpankki, nykyinen Helmi Säästöpankki Oy, jonka omistaa 2007 perustettu Padasjoen Säästöpankkisäätiö, ja Sysmän Säästöpankki kieltäytyivät Suomen Säästöpankki – SSP Oy:stä eivätkä joutuneet Päijät-Hämeen Säästöpankin tapaan jaetuksi kilpailijoiden kesken.

Itäuusmaalainen Myrskylän Säästöpankki, joka myös kieltäytyi Suomen Säästöpankki – SSP Oy:stä, laajensi toimintaansa entiselle Päijät-Hämeen Säästöpankin alueelle Orimattilaan, jolloin säästöpankkitoiminta palasi Orimattilaan.

 Nimi vuosi konttori aikaisempi säästöpankki kunnassa  Helmi Säästöpankki Oy   2007/1902  Heinolan konttori  1992 Suomen Säästöpankki    Helmi Säästöpankki Oy   2007/1902  Hollolan konttori  1992 Suomen Säästöpankki   Helmi Säästöpankki Oy   2007/1902  Iitti, Kausalan palvelupiste  Helmi Säästöpankki Oy   2007/1902  Lahden yrityspankki  1992 Suomen Säästöpankki   Helmi Säästöpankki Oy   2007/1902  Lahden konttori  1992 Suomen Säästöpankki     Helmi Säästöpankki Oy   2007/1902  Nastolan konttori  1992 Suomen Säästöpankki     Myrskylän Säästöpankki      Orimattilan konttori  1992 Suomen Säästöpankki    1989 Päijät-Hämeen Säästöpankki  1876 Orimattilan Säästöpankki  Helmi Säästöpankki Oy   2007/1902  Padasjoen konttori  1992 Padasjoen Säästöpankki    

Lähteet

Nina Rantalainen, Taina Taskinen ja Anne Turto, 6–7/1995

Kirjallisuutta
Hollolan säästöpankki 1848–1928: piirteitä pankin vaiheista, Hollolan Säästöpankki, 1928
Luokka:Entiset suomalaiset pankit
Luokka:Säästöpankit
Luokka:Päijät-Häme